Πολιτογράφηση Ομογενών που διαμένουν στο Εξωτερικό
Πολιτογράφηση ομογενών κατοίκων εξωτερικού (άρθρο 10 του ν. 3284)
Η αίτηση πολιτογράφησης υποβάλλεται στην αρμόδια (βάσει του τόπου κατοικίας του ενδιαφερόμενου) προξενική αρχή, θεωρείται αποδεκτή όταν συμπληρώνεται µε Ελληνικούς χαρακτήρες και φέρει πρόσφατη έγχρωμη φωτογραφία επί της οποίας τίθεται σφραγίδα της προξενικής αρχής. Υπογραµµίζεται ότι, κατά τη συµπλήρωση του εντύπου της αίτησης, τα αναγραφόµενα ονοµατεπωνυµικά στοιχεία του αιτούντος, θα πρέπει να βρίσκονται σε απόλυτη συµφωνία µε τα στοιχεία που αναγράφονται στις µεταφράσεις των λοιπών δικαιολογητικών που συνυποβάλλονται. Ιδιαίτερη προσοχή θα πρέπει να επιδεικνύεται ως προς τη συµπλήρωση όλων των στοιχείων περί της εθνικής καταγωγής του αιτούντος, καθώς αυτά αποτελούν τα πλέον κρίσιµα σηµεία του εντύπου της αίτησης πολιτογράφησης.
Κατάθεση από τον αιτούντα (αποκλειστικά δια ζώσης)
Ο αιτών θα πρέπει να είναι αλλοδαπός με αποδεδειγμένη ελληνική καταγωγή
Να διαμένει στα όρια της χωρικής αρμοδιότητας της προξενικής αρχής στην οποία κατατίθεται η αίτηση
Έκθεση Προξένου: Ο πρόξενος εφόσον έχει πιστοποιηθεί η ελληνική καταγωγή του αιτούντος, γνωμοδοτεί για τη συνδρομή των ουσιαστικών προϋποθέσεων στο πρόσωπο του αιτούντος τεκμηριώνοντας την ομογενειακή του ιδιότητα, αφού συνεκτιμήσει τις γνώσεις αυτού σε σημαντικές θεματικές ενότητες που αφορούν στην Ελλάδα και το επίπεδο της διαμορφωθείσας εθνικής συνείδησης, διαπιστώνοντας µε αυτόν τον τρόπο το γνήσιο ενδιαφέρον αυτού για την κτήση της ελληνικής ιθαγένειας.
Στο πρόσωπο του ενδιαφερόμενου θα πρέπει να διαπιστωθεί η ύπαρξη ελληνικής συνείδησης
Να μην έχει καταδικασθεί αμετάκλητα για αδίκημα που τέλεσε εκ δόλου, κατά την τελευταία δεκαετία πριν από την υποβολή της αίτησης πολιτογράφησης, σε ποινή στερητική της ελευθερίας τουλάχιστον ενός έτους ή τουλάχιστον έξι μηνών και ανεξαρτήτως χρόνου έκδοσης της καταδικαστικής απόφασης, για εγκλήματα προσβολών του πολιτεύματος, προδοσίας της Χώρας, ανθρωποκτονίας από πρόθεση και επικίνδυνης σωματικής βλάβης, εγκλήματα σχετικά με την εμπορία και τη διακίνηση ναρκωτικών, τη νομιμοποίηση εσόδων από παράνομες δραστηριότητες, διεθνή οικονομικά εγκλήματα, εγκλήματα με χρήση μέσων υψηλής τεχνολογίας, εγκλήματα περί το νόμισμα, εγκλήματα σχετικά με την εμπορία παιδιών, την παιδική πορνεία και την παιδική πορνογραφία (Ν. 3625/2007, ΦΕΚ 290 Α΄) εγκλήματα συγκρότησης ή ένταξης ως μέλους σε εγκληματική οργάνωση κατά την έννοια του άρθρου 187 του Ποινικού Κώδικα και εγκλήματα του άρθρου 187 Α του Ποινικού Κώδικα, αντίστασης κατά της αρχής, αρπαγής ανηλίκων, κατά της γενετήσιας ελευθερίας και οικονομικής εκμετάλλευσης της γενετήσιας ζωής, κλοπής, ληστείας, απάτης, υπεξαίρεσης, εκβίασης, τοκογλυφίας, του νόμου περί μεσαζόντων, πλαστογραφίας, ψευδούς βεβαίωσης, υφαρπαγής ψευδούς βεβαίωσης, συκοφαντικής δυσφήμισης, λαθρεμπορίας, εγκλήματα που αφορούν τα όπλα, αρχαιότητες, την προώθηση μεταναστών που στερούνται τίτλου παραμονής στο εσωτερικό της Χώρας ή τη διευκόλυνση μεταφοράς ή προώθησής τους ή της εξασφάλισης καταλύματος σε αυτούς για απόκρυψη.
Να μην συντρέχουν στο πρόσωπο του αιτούντος λόγοι δημόσιας τάξης και ασφάλειας
Προϋποθέσεις περί μη τέλεσης αξιόποινων πράξεων
Στο πεδίο εφαρμογής του άρθρου 10 του Ν.3284/2004 υπάγονται οι ομογενείς αλλοδαποί, κάτοικοι εξωτερικού, που επιθυμούν να αποκτήσουν την ελληνική ιθαγένεια με τη διαδικασία της πολιτογράφησης. Κατά συνέπεια, θεμελιώδες γνώρισμα των δικαιούχων της εν λόγω κατηγορίας είναι η αδιαμφισβήτητη εθνική τους καταγωγή (ως τυπική προϋπόθεση) σε συνάρτηση και με τη διαπίστωση της εθνικής τους συνείδησης ουσιαστική προϋπόθεση), χαρακτηριστικά τα οποία εξακριβώνονται σωρευτικά από τις οικείες προξενικές αρχές, σε δύο διακριτά στάδια.
Παράβολο ύψους 100€ (είτε για αρχική αίτηση είτε για επανυποβολή κατόπιν απόρριψης). Καταβάλλεται στην προξενική αρχή με τη μορφή τριπλότυπου γραμματίου είσπραξης.
Αφορά σε προξενικές πράξεις που επιβαρύνονται με ανταποδοτικά προξενικά τέλη βάσει του ΠΔ16/2014 (ΦΕΚ 24/Α/31-1-2014)
Ακριβές αντίγραφο διαβατηρίου του αιτούντος
Πιστοποιητικό γεννήσεως αλλοδαπών αρχών το οποίο να φέρει επί του πρωτοτύπου τις νόμιμες επικυρώσεις (επισημείωση apostille ή τις ανάλογες θεωρήσεις Προξενικών αρχών για χώρες που δεν ανήκουν στη Σύμβαση της Χάγης), συνοδευόμενη από επίσημη μετάφραση
Πιστοποιητικό ποινικού μητρώου αλλοδαπών αρχών
Έγγραφα και δικαιολογητικά που αποδεικνύουν την ελληνική καταγωγή
Μία (1) έγχρωμη φωτογραφία διαστάσεων ταυτότητας
Ακριβές αντίγραφο άλλου αποδεικτικού ταυτοπροσωπίας
Η δήλωση πολιτογράφησης συντάσσεται µε την αυτοπρόσωπη παρουσία του ενδιαφερόµενου οµογενούς ενώπιον του Προξένου ή εξουσιοδοτηµένου από τον Πρόξενο υπαλλήλου της αρµόδιας προξενικής αρχής, παρουσία δύο ελλήνων πολιτών ως µαρτύρων, των οποίων τα ονοµατεπωνυµικά στοιχεία, καθώς και ο αριθµός του ∆ελτίου Αστυνοµικής Ταυτότητας ή του ελληνικού διαβατηρίου τους, πρέπει να αναγράφονται στη δήλωση πολιτογράφησης. Σηµειώνεται ότι ως µάρτυρες µπορούν να παραστούν στη δήλωση και υπάλληλοι της προξενικής αρχής. Η δήλωση πολιτογράφησης φέρει στρογγυλή σφραγίδα του οικείου προξενείου και ηµεροµηνία σύνταξης.
Τα στοιχεία του αιτούντος πρέπει να συμφωνούν με τα στοιχεία που προκύπτουν από το πιστοποιητικό γέννησής του
Η απόφαση πολιτογράφησης εκδίδεται βάσει των στοιχείων που αναγράφονται στη µετάφραση που συνοδεύει το πιστοποιητικό γέννησης. Για το λόγο αυτό απαιτείται η προσκόμιση πιστοποιητικού γέννησης ή άλλου ισοδύναμου πιστοποιητικού του ληξιαρχικού γεγονότος της γέννησης του ενδιαφερόμενου/ης όπως προβλέπεται από τη νομοθεσία της χώρας προέλευσής του.
Το πιστοποιητικό ποινικού µητρώου, πρόσφατης έκδοσης, στο οποίο θα πρέπει να αποτυπώνεται η συνολική ποινική κατάσταση του αιτούντος, εκδίδεται από την αρµόδια αρχή µε µέριµνα του ενδιαφεροµένου και προσκοµίζεται από τον ίδιο, νοµίµως επικυρωµένο και επίσηµα µεταφρασµένο.
Ενδεικτικά, στοιχεία των εγγραφών ανιόντων (ακόµα και σε παλαιά και µη ισχύοντα δηµοτολόγια), πληροφορίες ιστορικής διαδροµής της οικογένειάς του, προξενικές εγγραφές, κτήση ελληνικής ιθαγένειας συγγενικών του (εξ αίµατος) προσώπων και προξενικά διαβατήρια ή αντίστοιχα τύπου Ο.Τ.Α.
Σε περίπτωση τέλεσης γάμου του αιτούντος στην αλλοδαπή υποβάλλεται πρωτότυπο πιστοποιητικό της αρμόδιας αλλοδαπής αρχής νόμιμα επικυρωμένο (επισημείωση apostille ή τις ανάλογες θεωρήσεις προξενικών αρχών για χώρες που δεν ανήκουν στη Σύμβαση της Χάγης) και επίσημα μεταφρασμένο. Για τις συζύγους που μετά το γάμο αποκτούν το επώνυμο του συζύγου είναι απαραίτητο η μεταβολή αυτή να αποτυπώνεται στο πιστοποιητικό γάμου
Απαιτείται για την δημοτολογική εγγραφή των τέκνων του αιτούντα, τα οποία είναι ανήλικα και άγαμα κατά το χρόνο της ορκωμοσίας του, λόγω αυτοδίκαιης κτήσης ελληνικής ιθαγένειας βάσει της παρ.4 αρ.10 ν.3284/04
Προσκομίζεται επίσημα μεταφρασμένο εφόσον δεν αναγράφονται λατινικοί χαρακτήρες Τα στοιχεία του αιτούντος πρέπει να συμφωνούν με τα στοιχεία που προκύπτουν από το πιστοποιητικό γέννησής του
Σε περίπτωση που ο αιτών/ούσα έχει γεννηθεί στην Ελλάδα απαιτείται προσκόμιση ληξιαρχικής πράξης γέννησης, η οποία να έχει συνταχθεί νόμιμα από το αρμόδιο Ληξιαρχείο Δήμου της χώρας.
Σε περίπτωση που ο γάμος έχει γίνει στην Ελλάδα απαιτείται προσκόμιση ληξιαρχικής πράξης γάμου, η οποία να έχει συνταχθεί νόμιμα από το αρμόδιο Ληξιαρχείο Δήμου της χώρας.
Κατάθεση από τον αιτούντα (δια ζώσης ή ταχυδρομικά)
Πολιτογράφηση ομογενών που διαμένουν στο εξωτερικό
Άρθρο 9: Ορκωμοσία Άρθρο 10: Πολιτογράφηση ομογενών που διαμένουν στο εξωτερικό Άρθρο 11: Κτήση ελληνικής ιθαγένειας από τέκνα πολιτογραφημένου
Άρθρο 8: Παράβολο για την πολιτογράφηση ομογενών που διαμένουν στο εξωτερικό - Τροποποίηση της παρ. 1 του άρθρου 10 του Κώδικα Ελληνικής Ιθαγένειας Άρθρο 9: Κτήση ελληνικής ιθαγένειας από τέκνο πολιτογραφημένου που διαμένει στη χώρα
Παροχή οδηγιών σχετικά με τη διαδικασία πολιτογράφησης ομογενών αλλοδαπών οι οποίοι διαμένουν στο εξωτερικό – Άρθρο 10 του Ν.3284/2004
Η απόρριψη της αίτησης πολιτογράφησης προσβάλλεται με αίτηση ακυρώσεως ενώπιον του κατά τόπον αρμόδιου Διοικητικού Εφετείου. (παρ.7 αρ.7 του ΚΕΙ ν.3284/2004 Α 217)
Ελέγχεται η πληρότητα των δικαιολογητικών, ιδίως εκείνων από τα οποία προκύπτει η ταυτοπροσωπία και η ελληνική καταγωγή του αιτούντα, καθώς και η ορθή επικύρωση και η μετάφραση αυτών
Ο Πρόξενος διενεργεί συνέντευξη με τον αιτούντα προκειμένου να διαπιστωθεί η ομογενειακή ιδιότητα στο πρόσωπό του καθώς και η συνδρομή των ουσιαστικών προϋποθέσεων πολιτογράφησης. Ειδικότερα, αξιολογείται η γνώση της ελληνικής γλώσσας, και το επίπεδο γνώσης της ελληνικής ιστορίας, γεωγραφίας και πολιτικών θεσμών.
Πρωτοκολλείται η υπόθεση και αποδίδεται αριθμός φακέλου μέσω του ΟΠΣ Ιθαγένεια. Ελέγχεται από το Τμήμα Πολιτογράφησης Ομογενών της Κεντρικής Δ/νσης Ιθαγένειας η πλήρωση των προϋποθέσεων πολιτογράφησης
Σε περίπτωση που τα υποβληθέντα δικαιολογητικά είναι ελλιπή ή δεν έχουν υποβληθεί νομοτύπως, διενεργείται αλληλογραφία, προκειμένου να υποβληθούν κατά την προβλεπόμενη διαδικασία.
Το αρμόδιο Τμήμα Πολιτογράφησης Ομογενών υποβάλλει ηλεκτρονικό ερώτημα μέσω του ΟΠΣ Ιθαγένεια στη Διεύθυνση Αλλοδαπών της Ελληνικής Αστυνομίας περί μη συνδρομής στο πρόσωπο του αιτούντος λόγων δημόσιας τάξης ή εθνικής ασφάλειας
Εφόσον έχει ολοκληρωθεί ο έλεγχος του φακέλου και έχουν διενεργηθεί όλες οι προβλεπόμενες ενέργειες, λαμβάνοντας υπόψη το σύνολο των στοιχείων, συντάσσεται σχέδιο απόφασης από τον αρμόδιο εισηγητή, στην οποία παρατίθεται πλήρης αιτιολογία αναφορικά με την αποδοχή ή την απόρριψη του αιτήματος.
Το σχέδιο της απόφασης υπογράφεται ιεραρχικά από όλους τους τους αρμόδιους υπηρεσιακούς φορείς. Μετά την ολοκλήρωση των υπογραφών εκδίδεται απόφαση αποδοχής του αιτήματος πολιτογράφησης
Μετά την έκδοση της απόφασης συντάσσεται σχέδιο περίληψης το οποίο υπογράφεται από τον εισηγητή και τον αρμόδιο Προϊστάμενο Τμήματος Πολιτογράφησης Ομογενών
Περίληψη της απόφασης αποστέλλεται ηλεκτρονικά στο Εθνικό Τυπογραφείο, προκειμένου να δημοσιευθεί στην Εφημερίδα της Κυβερνήσεως.
Μετά τη δημοσίευση της περίληψης στην Εφημερίδα της Κυβέρνησης αποστέλλεται από το Τμήμα Πολιτογράφησης Ομογενών της Κεντρικής Διεύθυνσης Ιθαγένειας, στην αρμόδια Προξενική Αρχή η ανακοίνωση πολιτογράφησης, ώστε να κληθεί ο πολιτογραφούμενος σε ορκωμοσία.
Σύμφωνα µε την παρ. 1 του άρθρου 9 του Ν.3284/2004, η Ελληνική Ιθαγένεια αποκτάται με την ορκωμοσία, η οποία πρέπει να γίνει μέσα σε ένα έτος από τη δημοσίευση της απόφασης πολιτογράφησης στην Εφημερίδα της Κυβερνήσεως. Κατόπιν της τελετής ορκωμοσίας συντάσσεται σχετικό πρακτικό, συνοδευόμενο από υπεύθυνη δήλωση του ενδιαφερόμενου αναφορικά με το Δήμο της χώρας όπου επιθυμεί να εγγραφεί τόσο ο ίδιος όσο και τα τυχόν ανήλικα τέκνα του
Μετά τη λήψη της αλληλογραφίας από την αρμόδια προξενική αρχή το Τμήμα Πολιτογράφησης Ομογενών διαβιβάζει στον αρμόδιο Δήμο τα απαραίτητα δικαιολογητικά για την ολοκλήρωση της δημοτολογικής εγγραφής του ενδιαφερομένου καθώς και των ανήλικων τέκνων του
Όταν δεν διαπιστώνεται στο πρόσωπο του αιτούντος η ύπαρξη της ομογενειακής ιδιότητας (ελληνική καταγωγή και ελληνική συνείδηση) καθώς και η συνδρομή των τυπικών ή/και των ουσιαστικών προϋποθέσεων πολιτογράφησης εκδίδεται απόφαση με την οποία απορρίπτεται το αίτημα για κτήση ελληνικής ιθαγένειας
Αντίγραφο της απορριπτικής απόφασης αποστέλλεται από το Τμήμα Πολιτογράφησης Ομογενών στην αρμόδια προξενική αρχή η οποία μεριμνά για την ενημέρωση του ενδιαφερομένου
Μετά το πέρας της συνέντευξης συντάσσεται η έκθεση Προξένου
Διαβιβάζεται το σύνολο των δικαιολογητικών σε πρωτότυπη μορφή
Οι χρόνοι διεκπεραίωσης μπορεί να αποκλίνουν από τους εκτιμώμενους ανάλογα με την πολυπλοκότητα κάθε υπόθεσης
Η απόφαση πολιτογράφησης ανακαλείται, αν ο όρκος δεν δοθεί µέσα στην ανωτέρω ετήσια προθεσμία. Συνεπώς πρέπει να αποδεικνύεται ότι ο ενδιαφερόμενος ενημερώθηκε από την αρμόδια προξενική αρχή του τόπου διαμονής του µε κάθε πρόσφορο µέσο για την έγκαιρη πρόσκλησή του σε ορκωμοσία.
Επισημαίνεται ότι οι απορριπτικές αποφάσεις δεν δημοσιεύονται στην Εφημερίδα της Κυβέρνησης
Υποβολή και πρωτοκόλληση αίτησης πολιτογράφησης
Διενέργεια συνέντευξης ενώπιον του Προξένου
Αποστολή Φακέλου στην Κεντρική Διεύθυνση Ιθαγένειας του Υπουργείου Εσωτερικών
Αναζήτηση συμπληρωματικών δικαιολογητικών
Αυταπέγγελτη αναζήτηση λόγων δημόσιας τάξης ή εθνικής ασφάλειας
Αποστολή περίληψης για δημοσίευση στο Εθνικό Τυπογραφείο
Κλήση του πολιτογραφημένου ομογενούς σε ορκωμοσία
Έγγραφο δημόσιας υπηρεσίας/δημόσιου φορέα